Ẹ má ṣe gbàgbé ọ̀rọ̀ tí ẹ gba nípa ìwà ìrẹ̀lẹ̀. Ìgbéraga ń gbílẹ̀ lórí ilẹ̀ ayé lójoojúmọ́, bẹ́ẹ̀ ni ìgbéraga ni gbòǹgbò ìparun. Ipòkípò tí ẹ bá wà lórí ilẹ̀ ayé mo fẹ́ kí ẹ gbé ìwà ìrẹ̀lẹ̀ wọ̀ bí ẹ̀wù. Ọba tí ó tóbi kò tó ìránńṣẹ́ lọ́wọ́ Ọlọ́run Ọba. Ẹ má sì ṣe gbàgbé àti máa fi òótọ́-inú bá àwọn ènìyàn lò: èyìínì ni pé kí ẹ má ṣe wá ibi fún ọmọnìkejì yín, kí bẹ́ẹ̀ ni yín jẹ́ bẹ́ẹ̀ ni ki bẹ́ẹ̀ kọ́ yín sí jẹ́ bẹ́ẹ̀ kọ́. Ṣùgbọ́n òdodo kì í ṣe nnǹkan yẹpẹrẹ nítorí bí ẹ kò bá múra dáadáa àti ṣe òdodo á jẹ́ ìṣòro: nítorí bí ẹ bá ti ń yọ ẹlòmíràn kúrò nínú kòtò,ẹni tí ẹ ń yọ ‘tun lè máa gbìyànjú àti tí yín sí inú ọ̀gbun. Ṣùgbọ́n bí ẹ bá ń bá òótọ́-inú yín lọ, inú ọ̀gbun tí òun ń ffẹ́ẹ́ tì yín sí ni yóò bá ara rẹ̀ tí yóò kún inú kòtò bámúbámú. Bí ẹ bá ń lo òótọ́-inú, Olódùmarè yóò dúró tì yín bí òkè ńlá, ẹni tí ó bá sì kọlù yín yóò rí ìpalára. Ẹ tọ́jú iṣẹ́ yín dáadáa, ohun tí ó ṣe pàtàkì ni ibi tí a bá ti ń rí òkèlè ẹni.
E ma se gbagbe oro ti e gba nipa iwa irele. Igberaga n gbile lori ile aye lojoojumo, bee ni igberaga ni gbongbo iparun. Ipokipo ti e ba wa lori ile aye mo fe ki e gbe iwa irele wo bi ewu. Oba ti o tobi ko to irannse lowo Olorun Oba. E ma si se gbagbe ati maa fi ooto-inu ba awon eniyan lo: eyiini ni pe ki e ma se wa ibi fun omonikeji yin, ki bee ni yin je bee ni ki bee ko yin si je bee ko. Sugbon ododo ki i se nnnkan yepere nitori bi e ko ba mura daadaa ati se ododo a je isoro: nitori bi e ba ti n yo elomiran kuro ninu koto,eni ti e n yo ‘tun le maa gbiyanju ati ti yin si inu ogbun. Sugbon bi e ba n ba ooto-inu yin lo, inu ogbun ti oun n ffee ti yin si ni yoo ba ara re ti yoo kun inu koto bamubamu. Bi e ba n lo ooto-inu, Olodumare yoo duro ti yin bi oke nla, eni ti o ba si kolu yin yoo ri ipalara. E toju ise yin daadaa, ohun ti o se pataki ni ibi ti a ba ti n ri okele eni.